Irtisanoutunut maataloussihteeri haluaa tulla uudelleen valituksi Kiuruvedellä – vaatii nousua varasijalta virkaan

Kuvituskuva. Anni Nieminen

Petri Karvinen

Kiuruvedellä on syntynyt erikoinen riita maataloussihteerin viran täyttämisestä. Virkaa aiemmin hoitanut Jukka Ruotsalainen kokee tulleensa syrjityksi, koska häntä ei valittu samaan virkaan uudelleen lokakuussa.

Virka tuli avoimeksi, kun Ruotsalainen irtisanoutui siitä elokuussa. Tämän jälkeen hän kuitenkin haki tehtävään uudelleen ja pääsi valintaprosessissa loppusuoralle.

Kiuruveden kaupunki valitsi maataloussihteeriksi agrologi Hanna-Maria Laukkasen. Ruotsalainen valittiin varasijalle.

Ruotsalainen vaatii kaupungilta päätöksen oikaisua hänen edukseen. Perusteiksi hän mainitsee kokemuksensa ja ansionsa, joita hän pitää Laukkasen vastaavia parempina.

Kiuruveden kaupunginhallitukselle esitetään, että valintapäätös pidetään ennallaan.